Vår saksbehandler: Olav Reiersen

E-post: olav.reiersen@utdanningsdirektoratet.no

Vår dato:

13.12.2013

Vår referanse:

2013/207

Deres dato:

Deres referanse:

Referat møte 6-2013 i Faglig råd for teknikk og industriell produksjon.

Sted: Norsk Industri, Middelthunsgate 27, Majorstuen i Oslo

Tid: 11. desember 2013, kl. 10.00 – 16.00

|  |  |  |  |
| --- | --- | --- | --- |
| **Til stede** |  | **Ikke til stede** |  |
|  |  |  |  |
|  |  |  |  |
| Gunnar Bjørntvedt | Norges bilbransjeforbund | Geir Johansen | YS |
| Målfrid Rønnevik | Norsk olje og gass |  |  |
| Per Christian Stubban | NHO Sjøfart | Tone Kjersti Belsby | Norsk Industri |
| Jan Frigge Lindgren | Fellesforbundet | Liv Christiansen | Fellesforbundet |
| Levi Dragerengen | Utdanningsforbundet | Nina Helland | Industri energi |
| Are Solli | El- og IT-forbundet | Kristian Nygård Svartås | EO |
| Ellen Møller | Skolenes Landsforbund |  |  |
| Guri Amundsen | KS |  |  |
| Anita Østro | Norsk Industri |  |  |
| Liv Sommerfeldt | Utdanningsforbundet |
| Olav Reiersen Utdanningsdirektoratet |  |

# Sak 61-13 Godkjenning av innkalling

Godkjent.

# Sak 62-13 Referat fra møte 5-2013

Godkjent med et par små rettelser.

# Sak 63-13 Utviklingsredegjørelsene

## Uttalelser som gjelder generelt for hele utdanningsprogrammet

### Yrkesretting

Ellen Møller utarbeider tekst som sendes medlemmene.

### Nasjonal styring av dimensjonering

Fylkeskommunene må vurdere inntak og muligheten for læreplassene når klasser opprettes. Vi etterlyser klare nasjonale retningslinjer for dimensjoneringen. Disse må utarbeides i samarbeid med partene.

### Småfag

I utdanningsprogram for teknikk og industriell produksjon, er det flere fag med veldig få lærlinger. Nye løsninger for disse må diskuteres. Tenkbare alternativer:

* Noen fag bør kun legges til rette for voksne søkere. En mulighet er å ta fag ut av den ordinære tilbudsstrukturen, og definere dem som fag som først og fremst kan tas av voksne.
* Omdanne til særløpsfag
* Vekslingsmodell

Det faglige rådet må ha et avgjørende ord i avgjørelser som gjelder de enkelte fagene.

### Samarbeid skole – næringsliv

Fylkeskommunene må etablere samarbeidsarenaer for yrkesutdanningen knyttet til programområdene, spesielt innenfor ptf og dimensjoneringen. Det må være fylkets ansvar at det kommer på plass. Yrkesutvalgene kan brukes til dette.

### Læreplanen i Vg1 teknikk og industriell produksjon

Planen bør gjennomgås på bakgrunn av diskusjonen i bilfag og kjemi-prosess.

### Hvor er lærlingene etter endt utdanning

Det er behov for å undersøke hvor lærlingene er 1, 3 eller 5 år etter endt utdanning. Er de i jobb, og er de i jobb som er relevant for det fagbrevet de har?

### Lærerkompetanse – hospitering

Utviklingen i mange av fagene i teknikk og industriell produksjon går veldig raskt. Det kan være vanskelig for lærere å holde seg oppdatert. Det kan være behov for oppdateringstiltak. Den beste måten kan være å få til hospitering i bedrift for lærerne.

Hospiteringsordningen må bli permanent.

### Internasjonalisering

* Godkjenning av utenlandsk utdanning
	+ Det bør opprettes en sentral enhet for dette

Spørsmål som må diskuteres:

* Må en lærebedrift være norskregistrert?
* Fagprøve på et annet språk enn norsk. Det kan f. eks. vurderes om fagprøven kan tas på engelsk der engelsk der arbeidsspråket, slik det kan være i maritime fag.

### Elever som ikke får læreplass

Det må etableres kvalifiseringskurs for elever som søker men ikke får læreplass etter Vg2.

Elever som ikke har fått læreplass må følges opp allerede fra august.

Her er et eksempel fra Vestfold om hvordan de følger opp elever:

Kvalifiseringskurs

Vestfold er en av de fylkeskommunene som har redusert antall påbyggklasser etter Vg2 fordi det er altfor mange som stryker. I skoleåret 2011/2012 var det 50 elever som hadde søkt, men ikke kom inn på påbygg. Disse elevene hadde ikke søkt læreplass med unntak av et par som hadde søkt det som alternativ 3.

Vestfold fylkeskommune satte da i gang et tilbud som ble kalt Kvalifiseringskurs, i første omgang på ½ år. Elevene fikk tilbud om å kvalifisere seg ved å ta eksamener som de ikke hadde bestått, ta fag de ikke hadde fra før, forbedre karakterer eller annen type kvalifisering (praksis, personlig styrking mv). Det ble startet på tre videregående skoler og kvalifiseringen ble tilpasset den enkelte elev. Dette gikk ikke av elevenes rett, men ble tilbudt i tillegg til ungdomsretten.

49 av de 50 elevene som gikk kvalifiseringskurs søkte etter hvert læreplass. Bare en søkte påbygg året etter. Ikke alle de 49 fikk læreplass i løpet av kvalifiseringsløpet, men de som ikke fikk læreplass, søkte læretid påfølgende år.

Tilbudet var så vellykket at Vestfold har fortsatt med ordningen i inneværende skoleår. Fylkeskommunen har samtidig redusert antallet påbyggklasser ytterligere og tilbyr påbygg til alle som har bestått fag- eller svenneprøven.

### Teoriprøve i lærefagene

Det må bli mulig å innføre teoriprøve på Vg3 for lærlinger i de fagene hvor det faglige rådet anbefaler det.

### Gjennomføring av fagprøvene

Prøvenemndenes kompetanse. Oppgavesett og vurderingen er noen ganger ikke god nok. Det er ofte stor ulikhet mellom fylkene. Gjelder både skoleeksamener og fagprøver.

De sentralt gitte prøvene for praksiskandidater er av ulik kvalitet.

### Utstyr

Arbeidsutvalget skriver en tekst som sendes rådsmedlemmene.

### Partenes innflytelse

Partene må få avgjørende innflytelse på læreplanene på Vg3.

## De enkelte utviklingsredegjørelsene

Gruppelederen (eller stand-in på møtet) reviderer utviklingsredegjørelsene på bakgrunn av diskusjonen. Disse sendes til sekretæren innen tidlig uke 51.

# Sak 64-13 Kran- og løfteoperatørfaget

Målfrid, Anita og Olav systematiserer vedtakene og sender disse på høring til rådsmedlemmene.

# Sak 65 -13 Eventuelt

## Høring om forslag om rett til påbygg

Rådet støtter høringsforslaget, men stiller spørsmål ved begrensningene. Au utarbeider formulering.

## Y-veien

Den nye regjeringen ønsker å innføre forkurs på ingeniørutdanningene. Det var uklart om dette var et forslag fra regjeringen, eller en uttalelse fra en enkeltpolitiker.

Sekretæren finner frem belegget for dette, og utarbeider eventuelt et forslag til uttalelse.